**Z A P I S N I K**

Sa 51. sjednice Školskog odbora Osnovne škole braće Radića Pakrac održane

**28.12.2016.godine u 11:00 sati**.

………………………………………………

KLASA: 003-06/16-01/16

URBROJ: 2162-10-01-16-02

.............................................................

**Prisutni članovi**: Manuela Papić, Morena Mandić Čolić , Željka Pejša Božić, Marko Martinelli Lejla Skalnik, Ivana Roksandić

**Nenazočni članovi**: Danijela Kiš

**Ostali prisutni**: Sanja Delač, ravnateljica, Ivančica Kiš, tajnica škole, zapisničarka,

.............................................................

Na sjednici se nalazi šest od sedam članova Školskog odbora te je konstatiran kvorum potreban za donošenje pravovaljanih odluka.

..............................................................

**Predsjednica Školskog odbora pozdravlja nazočne i čita dnevni red 51. sjednice Školskog odbora**

**1. Usvajanje zapisnika sa prošle 50. sjednice Školskog odbora**

**2. Prethodne suglasnosti za zaposlenje na radnim mjestima pomoćnika u nastavi,**

**učitelja razredne nastave u Područnoj školi Donja Obrijež i učitelja likovne kulture**

**3. Odluka o darovanju zemljišta u Prekopakri Gradu Pakracu**

.........................................................

**AD 1**

Predsjednica Školskog odbora otvara 51. Sjednicu Školskog odbora. Čita dnevni red sjednice. Dnevni red je usvojen. Prijedloga za dodavanjem točaka nema.

Prva točka dnevnog reda je usvajanje zapisnika s 50. sjednice školskog odbora. Članovima Školskog odbora je zajedno s pozivom na sjednicu dostavljen zapisnik sa prošle sjednice školskog odbora. Primjedaba na zapisnik nije bilo. Svi prisutni članovi školskog odbora prihvaćaju zapisnik s prošle sjednice školskog odbora.

:::::::::::::::::::::::::::::::::::::::::::::::::::::::::::::::::::::::::::::

ZAKLJUČAK:

**Jednoglasno za** svi prisutni članovi, sa šest glasova „za“.

::::::::::::::::::::::::::::::::::::::::::::::::::::::::::::::::::::::::::::::

**AD 2**

**Prethodne suglasnosti za zaposlenje na radnim mjestima pomoćnika u nastavi,**

**učitelja razredne nastave u Područnoj školi Donja Obrijež i učitelja likovne kulture.**

Ravnateljica tumači da je nakon natječaja za ***pomoćnika u nastavi*** održano Povjerenstvo sastavljeno od članova Županije koje je razgovaralo sa kandidatima koji su zadovoljavali uvjete. Povjerenstvo je članovima Školskog odbora izradilo Izvješće koje je predano zajedno s materijalima za današnju sjednicu (izvješće u privitku zapisniku). Povjerenstvo za primanje u radni odnos na određeno nepuno radno vrijeme na radnom mjestu pomoćnika u nastavi predlaže Kristinu Grgić.

Članovi Školskog odbora daju ravnateljici suglasnost za zaposlenje Kristine Grgić koja je od povjerenstva dobila najviše bodova.

:::::::::::::::::::::::::::::::::::::::::::::::::::::::::::::::::::::::::::::

ZAKLJUČAK:

**Odluka o suglasnosti za primanje u radni odnos Kristine Grgić od 01.siječnja 2017.g. .**

**Jednoglasno za** svi prisutni članovi Školskog odbora sa šest glasova „za“.

::::::::::::::::::::::::::::::::::::::::::::::::::::::::::::::::::::::::::::::

Na radno mjesto ***učiteljice razredne nastave*** u Područnoj školi Donja Obrijež na godinu dana se predlaže magistra primarnog obrazovanja Dea Kus iz Daruvara.

Natječaj za primanje u radni odnos na radno mjesto učitelja/ice razredne nastave u Područnoj školi Donja Obrijež trajao je od 13.prosinca 2016.g. do 21. prosinca 2016.g. Među pristiglim zamolbama nema kandidata s područja našeg grada, mada je danas 28.12.2016.g. stigla jedna zakašnjela zamolba kandidatkinje iz našeg grada. Među pravovremeno pristiglim zamolbama nalazi se zamolba učiteljice Dee Kus koja je u našoj školi radila na zamjeni za bolovanje početkom tekuće kalendarske godine. Ona je magistra primarnog obrazovanja iz Daruvara. Već je radila u našoj školi i ravnateljica je bila zadovoljna stoga ju predlaže za primanje u radni odnos na najviše godinu dana kao zamjena za učiteljicu Nikolinu Nenadović kojoj je odobren neplaćeni dopust. Školski odbor je jednoglasno odlučio da se u radni odnos na određeno vrijeme primi Dea Kus.

:::::::::::::::::::::::::::::::::::::::::::::::::::::::::::::::::::::::::::::

ZAKLJUČAK:

**Odluka o suglasnosti za primanje u radni odnos Dee Kus od 16.siječnja 2017.g..**

**Jednoglasno za** svi prisutni članovi Školskog odbora, šest glasova „za“.

::::::::::::::::::::::::::::::::::::::::::::::::::::::::::::::::::::::::::::::

Na natječaj za radno mjesto ***učitelja likovne kulture*** javilo se više kandidata od kojih je jedna iz Lipika , magistra edukacije likovne kulture , Nikolina Zanetti. Nikolina je završila diplomski studij likovne kulture, smjer nastavnički – slikarstvo. Trenutno radi na zamjeni u dvije škole Lipiku i Poljani i javila se na natječaj kako bi se zaposlila na neodređeno vrijeme. Ima iznimna postignuća u svojoj struci te brojne održane likovne kolonije i izložbe zbog čega je ona prijedlog ravnateljice za primanje u radni odnos na neodređeno puno radno vrijeme. Nakon kraće rasprave vezane za ostale kandidate koji su se javili na natječaj članovi školskog odbora inzistiraju na sklapanju ugovora o radu na **neodređeno vrijeme uz probni rad od 6 mjeseci** kako bi ravnateljica uvidom u nastavu imala mogućnosti preispitati na kvalitetu rada s učenicima i ostanak na neodređeno vrijeme.

:::::::::::::::::::::::::::::::::::::::::::::::::::::::::::::::::::::::::::::

ZAKLJUČAK:

**Odluka o suglasnosti za primanje u radni odnos Nikoline Zanetti od 16.siječnja 2017.g..**

**Jednoglasno za** svi prisutni članovi Školskog odbora, šest glasova „za“.

::::::::::::::::::::::::::::::::::::::::::::::::::::::::::::::::::::::::::::::

**AD 3**

Županijska skupština Požeško – slavonske županije odobrila je darovanje školskog zemljišta u Prekopakri Gradu Pakracu svojim zaključkom ( KLASA: 021-02/16-03/04, URBROJ: 2177/1-05-05/1-16-20) od 12.prosinca 2016.g. Kako je suglasnost dana članovi Školskog odbora još jednom nakon dane suglasnosti donose Odluku o darovanju školskog zemljišta u Prekopakri Gradu Pakracu. (suglasnost prileži zapisniku).

:::::::::::::::::::::::::::::::::::::::::::::::::::::::::::::::::::::::::::::

ZAKLJUČAK:

**Odluka o darovanju školskog zemljišta k.č.br. 537/2, k.o. Prekopakra , Gradu Pakracu.**

**Jednoglasno za** svi prisutni članovi Školskog odbora , sedam glasova „za“.

::::::::::::::::::::::::::::::::::::::::::::::::::::::::::::::::::::::::::::::

**Završeno 12:35**

Predsjednica Školskog odbora:

Manuela Papić, dipl.ing.biologije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zapisničarka Školskog odbora:

tajnica Škole, Ivančica Kiš, dipl.iur

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_